OpenLLM-France/wikimedia huggingface dataset:
# Agència de Sabar Kantha

L'agència de Sabar Kantha fou una entitat política de l'Índia sota administració britànica.
Es va formar el 1933, per la unió de l'agència de Mahi Kantha i l'agència de Banas Kantha (que fins al 1925 es va dir agència de Palanpur; no obstant l'estat de Palanpur fou transferit al mateix temps a la Rajputana i no va formar part de la nova agència). L'agència estava subordinada a l'Agència dels Estats Occidentals o Agència dels Estats de l'Índia Occidental (Western India States Agency, WISA). L'11 de novembre de 1944 la WISA es va fusionar amb la residència de Baroda i a l'agència dels Estats del Gujarat per formar l'agència de Baroda, Estats Occidentals i Gujarat (1944-1947) que amb la independència es va integrar a la província i després estat de Bombai, i amb la partició d'aquest el 1960, va formar part del Gujarat com a Districte de Sabar Kantha

## Referències

LLoc oficial del districte de Sabarkantha
# Antic Ajuntament de Tarragona

L'Antic Ajuntament és un edifici de Tarragona protegit com a Bé Cultural d'Interès Local.

## Descripció

Es tracta d'un edifici amb tipologia de casa senyorial, amb planta baixa, dos pisos i golfa.
Té una gran entrada amb un pati central quadrat i voltat de les corresponents dependències.
L'escala és amb volta que duu cap a la galeria de la planta principal i té un important enteixinat de fusta.
Sota la carcassa moderna té elements medievals. Això és producte de les restauracions dels segles XVII i xviii.
A la façana, i sobre el gran portal d'entrada, hi ha una balconada de ferro forjat que servia pels actes públics.

## Història

El 1981, sota la direcció de l'arquitecte municipal, el Sr. Baquelaina, es van restaurar les diverses dependències, apareixent elements tapats durant les reformes dels segles XVII i xviii. S'han descobert així mateix les antigues presons municipals.

## Referències

* 1 2 3 4 5 6 «Antic Ajuntament». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 maig 2018].
* ↑ rcomes. «Antic Ajuntament — Ajuntament de Tarragona». Ajuntament de Tarragona. [Consulta: 24 maig 2018].
# Amfípodes

Els amfípodes (Amphipoda, gr. "ambdós peus") són un ordre de crustacis peracàrides molt ampli, amb més de 10.000 espècies. El nom fa referència al fet que els amfípodes tenen dos tipus diferents de potes.
La majoria dels amfípodes són marins i s'alimenten de detritus. Comparats amb altres crustacis, com els isòpodes, rizocèfals o copèpodes, els amfípodes comprenen relativament poques espècies paràsites. L'amfípod paràsit més notable és el poll de les balenes (família Cyamidae).

## Taxonomia

L'ordre Amphipoda conté 10.368 espècies repartides en sis subordres:

### Subordre Amphilochidea

* Infraordre Amphilochida
* Infraordre Lysianassida

### Subordre Colomastigidea

* Infraordre Colomastigida

### Subordre Hyperiidea

* Infraordre Physocephalata
* Infraordre Physosomata

### Subordre Hyperiopsidea

* Infraordre Hyperiopsida

### Subordre Pseudingolfiellidea

* Infraordre Pseudingolfiellida

### Subordre Senticaudata

* Infraordre Bogidiellida
* Infraordre Carangoliopsida
* Infraordre Corophiida
* Infraordre Gammarida
* Infraordre Hadziida
* Infraordre Talitrida

## Galeria

* Anatomia esquemàtica d'un amfípode.
* Puça de platja (Talitrus saltator), espècie molt abundant a les costes d'Europa.
* La medusa Aequorea victoria amb un amfípode (Hyperiidae) vivint en relació de comensalisme.

## Referències

* ↑ «WoRMS - World Register of Marine Species - Amphipoda». [Consulta: 20 octubre 2021].
* 1 2 «WoRMS - World Register of Marine Species - Taxonomic tree». [Consulta: 20 octubre 2021].
* ↑ Tim Goater. «Parasitic Amphipoda». Interactive Parasitology. Vancouver Island University, 04-05-1996. Arxivat de l'original el 14 de juliol 2010. [Consulta: 7 abril 2010].

## Enllaços externs

* Brian Chan. "Freshwater shrimp (scuds, sideswimmers) – Class: Crustacea, Order: Amphipoda"
* Amphipod a Britannica (anglès)
# Alfenal

L'alfenal és un derivat dels barbitúrics inventat durant la dècada de 1960. Principalment s'utilitza per les seves propietats anticonvulsives, i per això és utilitzat a vegades per tractar l'epilèpsia o les convulsions, encara que no tant com altres barbitúrics més coneguts com el fenobarbital.
DL$_{50}$: Ratolí (oral): 280 mg/kg

## Referències

* ↑ Carissimi M, Nuovi Barbiturici Alogenati. Farmaco. Ediozione scientifica. 17(6):390-413. (1962).
# Agència de Sholapur

L'agència de Sholapur fou una entitat de l'Índia sota administració britànica, que estava formada únicament per l'estat d'Akalkot. Fou creada el 1849 quan Akalkot va esdevenir tributari britànic a l'extinció del principat de Satara i el càrrec d'agent el tenia ex officio el col·lector (governador) del districte de Sholapur.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Circuit booleà

En teoria de la complexitat, un circuit booleà és un model matemàtic d'un circuit digital. Un llenguatge formal pot ser resolt per una família de circuits booleans, un circuit per cada possible longitud d'entrada. Els circuits booleans també s'usen com a model formal pels circuits combinacionals en electrònica digital.
Un circuit booleà es descriu per les portes lògiques que conté. Per exemple, un circuit pot estar format per portes binàries AND i OR i portes unàries NOT, o estar completament format per portes binàries NAND. Cada porta es correspon a un funció booleana que té un cert nombres de bits d'entrada i treu un sol bit.
Els circuits booleans proporcionen un model per molts components digitals usats en enginyeria informàtica, incloent multiplexors, sumadors i unitats aritmeticològiques.

## Definició formal

Primer es pot definir un conjunt bàsic B de funcions booleanes, que es corresponen a les portes permeses en el model del circuit. Un circuit booleà sobre la base B, amb n entrades i m sortides es defineix com un graf dirigit acíclic. Cada vèrtex es correspon a una funció bàsica o una entrada, i hi ha un conjunt de m nodes etiquetats com a sortides. Les arestes han de tenir també alguna ordenació, per poder distingir entre diferents arguments per la mateixa funció booleana.
Com a cas particular, una fórmula proposicional o expressió booleana és un circuit booleà amb una sola sortida on cada altre node té un fan-out d'1. Per tant, un circuit booleà es pot veure com una generalització que permet compatir subfórmules i múltiples sortides.
Un conjunt bàsic molt habitual és el conjunt {AND, OR i NOT}, amb el qual es pot construir qualsevol funció booleana.

## Complexitat computacional
### Avaluació d'un circuit

El problema d'avaluar el resultat d'un circuit booleà segons una entrada donada, és un problema P-complet. Per tant, aquest problema es considera inherentment seqüencial en el sentit que no hi ha un algorisme paral·lel prou eficient que el pugui resoldre.

### Mesures de complexitat

Es defineixen diferents mesures de complexitat sobre els circuits booleans, incloent la profunditat del circuit, la mida del circuit, i el nombre d'alternacions entre portes AND i OR.

### Classes de complexitat

Força classes de complexitat es defineixen utilitzant circuits booleans, com per exemple la classe NC. Aquesta classe es defineix com el conjunt de funcions booleanes que es poden decidir per un circuit booleà uniforme de mida polinòmica i profunditat polilogarítmica. Per uniforme s'entén de que hi ha certes condicions a la família de circuits de manera que una descripció del circuit es pot computar a partir del nombre d'entrades del circuit.

## Vegeu també

* Problema de satisfacibilitat booleana
* Porta lògica
* Lògica booleana

## Referències

* ↑ 1964-, Vollmer, Heribert,. Introduction to circuit complexity : a uniform approach. Berlín: Springer, 1999. ISBN 3540643109.
# Antic Casal de Poblet

L'Antic Casal de Poblet és una obra de Tarragona protegida com a Bé Cultural d'Interès Local.

## Descripció

Edifici de dos pisos d'alçada amb façana al carrer Granada -on té la porta principal d'entrada-.
Construït aprofitant la muralla romana, com es pot comprovar a la façana posterior del Passeig de Sant Antoni, on resten obertes varies finestres i balcons.

## Història

El segle xvi sembla que aquest edifici era casa o posada pels frases del monestir de Poblet, encara que els primers documents daten de començaments del segle xvii.

## Referències

* 1 2 3 «Antic Casal de Poblet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 27 març 2019].
# Algas

L'Algas o pic d'Algas és una muntanya de 3.036 m d'altitud, amb una prominència de 97 m, que es troba al massís de Infiernos-Argualas a la província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Gómez Ortiz, Antonio; Semir, Ramon de. Panticosa - Formigal, Esc. 1:25.000. 1a edició. Granollers: Editorial Alpina, 1984 (E-25). ISBN 84-7011-069-1.
# Parc Valea Trandafirilor de Chișinău

Parc Valea Trandafirilor de Chișinău (en romanès: Valea Trandafirilor) és un parc urbà que inclou les restes d'un antic santuari eslavó. Està situat a la ciutat de Chișinău, Moldàvia.

## Temps moderns

A la dècada de 1950 es van plantar plantacions de roses a la Vall de les Roses. A finals de la dècada de 1960, el parc va veure algunes millores. Es van establir nous carrils, preses de formigó van ser construïdes i llacs van ser absolts de llim.
Ara la part central del parc està decorada amb diversos llacs de nou hectàrees. Hi creixen unes 50 varietats d'arbres i arbustos. Hi ha un escenari amb una capacitat de 1000 espectadors, un petit parc d'atraccions amb una noria i els restaurants Doina (destruït), Cetatea Veche ("La fortalesa vella") i Curtea Vînătorească ("La cort dels caçadors"). Les restes de diversos ídols de pedra es van conservar i restaurar a la dècada de 1970 en forma d'estàtues decoratives. També es van conservar les escales que conduïen als altars i la fundació d'una antiga construcció a la vora d'un dels llacs —actualment part del restaurant Cetatea Veche.

## Referències

* ↑ «Aleea centrală din parcul "Valea Trandafirilor" a căpătat o nouă înfățișare». , 01-10-2017. Arxivat 2021-04-25 a Wayback Machine.
# Agència de Surat

L'agència de Surat fou una entitat administrativa britànica a l'Índia formada per un grup de petits estats a la presidència de Bombai, sota control d'un agent polític amb residència a Surat.
La superfície era de 5.076 km² i la població el 1901 de 179.975 habitants. tenia dues ciutats i 644 pobles i la majoria de la població era hindú amb només 5-537 musulmans.
Estava format pels següents estats:
* Sachin, governat per una branca dels sidis de Janjira, amb una sèrie de territoris separats dins el districte de Surat.
* Bansda (a les muntanyes entre els districtes de Khandesh, Nasik, Thana i Surat)
* Dharampur (a les muntanyes entre els districtes de Khandesh, Nasik, Thana i Surat)
* Els Dangs, un grup de petits estats.

## Història

Durant el segle xix va portar el nom d'agència de Khandesh que va canviar per Surat vers el 1880; aleshores els Dangs no en feien part. Vers 1900 hi foren agregats els Dangs. Vers 1933 va agafar el nom d'Agència dels Estats del Gujarat i el 1944 fou unida a la residència de Baroda i a l'agència dels Estats Occidentals formant l'agència de Baroda, Estats Occidentals i Gujarat.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Rebeca Silva Durán

Rebeca Silva Durán (Guadalajara, 1955) és una actriu i model mexicana, que va destacar en el cinema de ficheras.
Silva va començar a actuar a principis de la dècada de 1970. Després de realitzar petites aparicions en produccions cinematogràfiques, va aparèixer a les sèries de televisió La tierra (1974) i La venganza (1977).
L'any 1979 va interpretar el paper principal a la pel·lícula Erótica i durant l'auge de la comèdia eròtica mexicana a la dècada de 1980 va ser un rostre molt popular juntament amb altres actrius com Angélica Chaín, Rosario Escobar, Jacaranda Alfaro i Rossy Mendoza. En aquella dècada va protagonitzar pel·lícules importants del gènere com Muñecas de medianoche, La pulquería, Un macho en la casa de citas i Esta noche cena Pancho, a més de registrar aparicions a les telenovel·les Victoria i El engaño.

## Referències

* ↑ Orona, Karla. «Rebeca Silva abandonó la medicina y triunfó en el Cine de Ficheras, así luce actualmente» (en espanyol de Mèxic). El Heraldo de México, 07-06-2023. [Consulta: 23 novembre 2023].
* ↑ «¿Qué fue de Rebeca Silva, actriz de cine de ficheras, y qué hace actualmente?» (en espanyol de Mèxic). Uno TV, 27-02-2023. [Consulta: 23 novembre 2023].
* ↑ «El Festival de la Sal» (en castellà). [Consulta: 2 agost 2019].
* ↑ «Las 10 ficheras más sensuales del cine mexicano» (en castellà), 20-01-2017. [Consulta: 2 agost 2019].
# Antic Celler Cooperatiu (Bot)

L'Antic Celler Cooperatiu és una obra noucentista de Bot (Terra Alta) inclosa a l'Inventari del Patrimoni Arquitectònic de Catalunya.

## Descripció

L'antic celler cooperatiu fou obrat entre 1920 i 1924. Es tracta d'una reforma d'un edifici anterior;i és actualment un edifici de dues plantes -abans no ho era- amb forjat molt recent de bigues metàl·liques.
En planta presenta una nau rectangular, on hi ha les botes, separada, per una filera d'arcades de totxo, d'una més petita que està en comunicació amb un pati lateral exterior on trobem uns porxos per guardar màquines i llocs per premsar el raïm.
La coberta a dues aigües està suportada per encavallades de fusta. La façana presenta un primer nivell o sòcol de pedra, que inclou la porta d'accés d'arc rodó emmarcat per petites dovelles i guardapols; un segon nivell, fins a la teulada, de paredat arrebossat, centrat per una gran finestral apuntat partit en quadrícula per pilars i un travesser de rajol. La nau lateral té obertures allargassades verticals en arc de mig punt.

## Història

És una obra austera de maçoneria i totxo, Recentment, i conegut com a ca l'Estanc, s'ha convertit en un edifici de dues plantes amb la construcció d'un modern forjat de bigues metàl·liques que li ha fet perdre les proporcions originals.
L'actual celler cooperatiu és una obra moderna, prop d'aquest vell celler, als afores del poble.

## Referències

* 1 2 3 4 5 «Antic Celler Cooperatiu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].

## Enllaços externs

* «Antic Celler Cooperatiu». Mapa de recursos culturals. Diputació de Tarragona. Arxivat de l'original el 2016-03-03. [Consulta: 9 agost 2018].
# Agència dels Estats de Bengala

L'agència dels Estats de Bengala fou una entitat administrativa britànica de caràcter polític a l'Índia. Estava formada per tres estats sota autoritat del governador de Bengala:
* Cooch Behar
* Mayurbhanj
* Tripura
El 1933 fou agregada a l'agència dels Estats Orientals.

## Referències

* Historia de la India, per W. H. Morelan i A. C. Chatterjee
# Agència dels Estats de Chhattisgarh

L'agència dels Estats de Chhattisgarh fou una entitat administrativa britànica de l'Índia pel control polític dels estats natius de la part oriental de les Províncies Centrals, sota autoritat del conissionat de Chhattisgarh. La capital era Raipur.

## Principats

* Bastar
* Changbhakar
* Chhuikhadan
* Jashpur
* Kalahandi (Karond)
* Kanker
* Kawardha
* Khairagarh
* Koriya (Korea)
* Nandgaon
* Patna
* Raigarh
* Sakti
* Sarangarh
* Surguja
* Udaipur (Chhattisgarh)
L'1 d'abril de 1933 es va crear l'agència dels Estats Orientals a la que es van incorporar els estats Tributaris d'Orissa (agència dels Estats d'Orissa) i els de l'agència dels Estats de Chhattisgarh, i l'1 de desembre de 1936 els tres estats de l'agència dels Estats de Bengala.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Antic Japó

L'antic Japó és la manera en què els historiadors es refereixen als períodes més primitius de la història japonesa. Depenent del punt de vista de l'estudi, aquest pot incloure o excloure el paleolític japonès ubicat a l'edat de pedra (100000 aC-10000 aC), així com els períodes jomon (10000 aC-300 aC) i yayoi (900 aC-300), que són nomenats d'acord amb els llocs de la rodalia de Tòquio d'acord amb els descobriments arqueològics de ceràmica que corresponen a aquests períodes. També inclou el període kofun (250-238), que designa els gegantins túmuls de les tombes reials d'aquest període.
A prop del 10000 aC, els habitants del Japó van desenvolupar la cultura jomon. Aquesta paraula del japonès es tradueix per 'curta marcada' i es refereix a un estil de disseny de la ceràmica. La ceràmica jomon va ser la primera d'aquest tipus en el món. Els humans de la cultura jomon eren caçadors, recol·lectors i pescadors, i vivien en petites tribus. La seva cultura es va estendre gradualment a totes les illes japoneses i després cultivarien també grans. La cultura jomon va durar fins al 250, quan va ser desplaçada de manera aclaparadora per la cultura yayoi, originària de Kyūshū.
Aquest períodes va ser seguits pel que es coneix com el Japó clàssic, que comprèn els períodes asuka, nara i heian, en què la cultura xinesa va ser introduïda.

## Bibliografia

* Habu, Junko (2004). Ancient Jomon of Japan. Cambridge: Cambridge University Press.
* Imamura, Keiji (1996). Prehistoric Japan. Honolulu: U of Hawaii Press.
# Agència dels Estats de Madras

L'Agència dels Estats de Madras fou una entitat administrativa britànica a l'Índia creada el 1933 sobre el model de les agències de l'Índia Central i de Rajputana. Va quedar formada per cinc principats de l'Índia del sud. Els cinc estats, fins a la creació de l'agència estaven sota control directe del governador de la presidència de Madras, i des de 1933 van estar sota control de l'agent responsable directament davant el governador general. Va quedar abolida amb la independència de l'Índia el 1947.
Els cinc estats eren:
* Banganapalle
* Cochin
* Pudukkottai
* Sandur
* Travancore

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Madras (presidència)
# Antic Palau de Justícia

L'Antic Palau de Justícia és un edifici de Lleida protegit com a bé cultural d'interès local.

## Descripció

Edifici públic monumentalista en cantonera, de planta baixa i quatre pisos. Façana principal a la Rambla de Ferran, composta per un basament de columnes que integren la planta baixa i el primer pis, amb degradació d'obertures als altres pisos, recolzats per ràfecs; interior amb espai central a doble alçada, organitzador de la resta de dependències. Estructura hiperestàtica i murs de fàbrica aplacats de pedra artificial.

## Història

A la dècada dels vuitanta va ser afegida una planta a la coberta, formalment independent de la resta de l'edifici. El 17 de setembre de 2013 es va fer públic que l'edifici acolliria la seu definitiva del Museu d'Art Jaume Morera.

## Referències

* 1 2 «Antic Palau de Justícia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
* ↑ «L'Ajuntament de Lleida proposa l'antiga Audiència com a seu definitiva del Museu Morera». La Vanguardia, 17-09-2013 [Consulta: 17 setembre 2013].
# Antic casal (Esponellà)

L'Antic casal és una obra d'Esponellà (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Antic casal, avui mig enrunat, que conserva part dels seus paraments verticals, fets amb maçoneria i carreus a obertures i cantonades. Com a elements més significatius destaquem la gran porta dovellada i un llenç de paret amb rics finestrals de diferent factura. La teulada i els sostres interiors són enrunats.

## Referències

* ↑ «Antic casal». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Aigua lleugera

L'aigua lleugera o aigua empobrida en deuteri, en anglès:Deuterium-depleted water, DDW), és aigua amb una baixa concentració del deuteri natural.
De manera informal aigua lleugera és aquella aigua mineral amb un baix contingut de soluts i s'oposa a l'aigua dura la qual, al contrari, té molts soluts dissolts, especialment si es tracta de guix.
L'aigua lleugera, amb baix contingut de deuteri, es produeix com un subproducte en la producció d'aigua pesant. La producció d'aquesta aigua lleugera pot resultar delsprocessos d'electròlisi, destil·lació i dessalinització. També es pot produir directament pel procés sulfur de Girdler.
Els experiments han mostrat que consumir aquesta aigua lleugera en deuteri pot ser beneficiós en cas de rebre quimioteràpia.

## Referències

* 1 2 Boyle, Rebecca «With New Method, China Can Mass-Produce Light Water For Its Citizens' Thirst». Popular Science, 06-01-2011 [Consulta: 7 gener 2011].
* ↑ Bild, W; Stefanescu, I; Haulica, I; Lupuşoru, C; Titescu, G; Iliescu, R; Nastasa, V «Research concerning the radioprotective and immunostimulating effects of deuterium-depleted water». Romanian journal of physiology, vol. 36, 3-4, 1999, pàg. 205–18. PMID: 11797936.
# Antic macedoni

L'antic macedoni va ser la llengua dels antics macedonis. Va ser parlada a Macedònia durant el primer mil·lenni aC. A partir del segle v aC, va ser gradualment desplaçada pel grec comú de l'època hel·lenística. Era un dialecte del grec.
El coneixement que tenim d'aquesta llengua és molt limitat, car no es conserven texts que es puguin considerar irrefutablement escrits en antic macedoni, encara que s'ha pogut compilar un corpus d'unes 150 paraules i 200 noms propis autènticament macedonis de fonts antigues, principalment inscripcions en monedes i el glossari d'Hesiqui d'Alexandria, del segle v. La majoria es poden identificar com a gregues, però algunes no són fàcilment reconciliables amb la fonologia estàndard del grec. Les 6.000 inscripcions macedònies que han sobreviscut estan en el dialecte àtic.
El katadesmos (defixio, encanteri o maledicció inscrita) trobat a Pel·la el 1986, un text escrit en una variant característica del grec dòric i datat entre principis i mitjan segle iv aC, s'ha usat com a argument que l'antic macedoni era un dialecte del grec nord-occidental, que formava part dels dialectes dòrics. Abans que es descobrís, s'havia proposat que el dialecte macedoni fos una forma antiga de grec, parlada en la mateixa època que el dòric pròpiament dit.

## Referències

* ↑ Masson, Olivier; Dubois, Laurent. Onomastica Graeca Selecta. Geneva, Switzerland: Librairie Droz, 2000. ISBN 2-600-00435-1.
* ↑ Rhomiopoulou, Katerina. The search for Alexander : an exhibition. Little, Brown and Co, 1980. ISBN 9780821211175.